पेंट, सीमेंट, मार्बल, टाइल एवं वार्निश जैसे निर्माण उत्पादों और डिजिटल कैमरों पर वस्तु एवं सेवा कर (जीएसटी) की दर घटाने के बारे में विचार किया जा रहा है। फिटमेंट समिति वीडियो कॉन्फ्रेंस के जरिये 21 जुलाई को होने वाली बैठक में इन उत्पादों को 28 फीसदी से 18 फीसदी कर की श्रेणी में लाने की संभावनाओं की पड़ताल कर रही है। सीमेंट, पेंट और डिजिटल कैमरा उद्योग सरकार पर कर की दर में कटौती का भारी दबाव बना रहा है। अगर इसे मंजूरी दी गई तो जीएसटी के तहत 28 फीसदी कर की श्रेणी और छोटी हो जाएगी, जिसमें अभी 50 उत्पाद शामिल हैं।